Πίτερ Γκάλαχερ

Ο Πίτερ Κίλιαν Γκάλαχερ (Peter Killian Gallagher, 19 Αυγούστου 1955)  είναι Αμερικανός ηθοποιός. Από το 1980 έχει παίξει ρόλους σε πολλές ταινίες του Χόλιγουντ. Είναι περισσότερο γνωστός για τον πρωταγωνιστικό του ρόλο στην τηλεοπτική δραματική σειρά California Teens από το 2003 έως το 2007, για τη συμμετοχή του με επαναλαμβανόμενους ρόλους στο Νόμος και Τάξη: Ειδική Ομάδα και άλλα.

 Τα πρώτα χρόνια 
Ο Γκάλαχερ γεννήθηκε στη Νέα Υόρκη. Η μητέρα του, Μαίρη Αν (το γένος Ο Σι), ήταν βακτηριολόγος και ο πατέρας του, Τόμας Φράνσις Γκάλαχερ Τζούνιος, στέλεχος διαφημιστικής εταιρείας.    Ο Γκάλαχερ είναι το μικρότερο από τα τρία παιδιά της οικογένειας. Είναι ιρλανδικής και καθολικής καταγωγής  και μεγάλωσε στο Άρμνοκ της Νέας Υόρκης. Ο Γκάλαχερ αποφοίτησε από Πανεπιστήμιο Ταφτς, όπου δραστηριοποιήθηκε στο θέατρο, εμφανιζόμενος σε παραστάσεις όπως το Company του Στίβεν Σόντχαϊμ και τραγουδώντας στο ανδρικό φωνητικό συγκρότημα τους Beelzebubs. Σπούδασε υποκριτική στο William Esper Studio. 

 Καριέρα 
Ο Γκάλαχερ εμφανίστηκε στο Μπρόντγουεϊ με την Γκλεν Κλόουζ στο έργο The Real Thing και έκανε το ντεμπούτο του σε μεγάλου μήκους ταινία στο The Idolmaker, αλλά έγινε γνωστός για τον ρόλο του στο Σεξ, ψέματα και βιντεοταινίες του Στίβεν Σόντερμπεργκ (1989). Πρωταγωνίστησε επίσης στην επιτυχημένη θεατρική διασκευή του Guys and Dolls στο Μπρόντγουεϊ το 1992.

Ο Γκάλαχερ έπαιξε τον αντίπαλο του Τιμ Ρόμπινς στην ταινία Ο παίκτης (1992), τον αρραβωνιαστικό της Σάντρα Μπούλοκ που έχει πέσει σε κώμα στο Ενώ εσύ κοιμόσουν (1995), τον κτηματομεσίτη που έχει σχέση με την Ανέτ Μπένινγκ στο American Beauty (1999), το στέλεχος ΜΜΕ στο Δεν θέλω να γίνω εκατομμυριούχος (2002) και τον πολιτικό ρεπόρτερ στο The Last Debate.

Από το 2003 έως το 2007, ο Γκάλαχερ πρωταγωνίστησε στην τηλεοπτική εκπομπή του Fox California Teens.

Ο Γκάλαχερ κυκλοφόρησε ένα άλμπουμ με τίτλο 7 Days in Memphis το 2005 με την εταιρεία Sony BMG. Αυτό περιλαμβάνει μια στούντιο ηχογράφηση του "Don't Give Up On Me" (αρχική ερμηνεία από τον Σόλομον Μπερκ).

Το 2005, ο Γκάλαχερ έλαβε βραβείο P.T. Barnum από το Πανεπιστήμιο Ταφτς για την εξαιρετική δουλειά του στον τομέα των μέσων ενημέρωσης και ψυχαγωγίας. Το 2007, ο Γκάλαχερ έλαβε βραβείο "Light on the Hill" στο Πανεπιστήμιο Ταφτς. Το βραβείο απονέμεται σε αξιόλογους αποφοίτους από το Ταφτς που έχουν επιδείξει φιλοδοξία, επιτεύγματα και ενεργό συμμετοχή στα κοινά.

Από τις 13 Φεβρουαρίου έως τις 5 Ιουλίου 2015, ο Γκάλαχερ πρωταγωνίστησε στο θεατρικό έργο On the Twentieth Century αν και έχασε πολλές παραστάσεις στα τέλη Φεβρουαρίου λόγω ασθένειας. 

Το 2020 ο Γκάλαχερ έπαιξε τον Μιτς Κλαρκ, ο οποίος έπασχε από προϊούσα υπερπυρηνική παράλυση, στον πρώτο κύκλο του Zoey's Extraordinary Playlist. Αν και ο χαρακτήρας του πέθανε στο φινάλε του πρώτου κύκλου, ο Γκάλαχερ εμφανίστηκε σε πολλά επεισόδια του δεύτερπυ κύκλου  και στο χριστουγεννιάτικο επεισόδιο της σειράς. 

Το 2021, ο Γκάλαχερέλαβε μέρος στην τηλεοπτική σειρά Grey's Anatomy ως δρ Ντέιβιντ Χάμιλτον.

Από το 2018 έως το 2022, ο Γκάλαχερ εμφανίστηκε σε 4 κύκλους της σειράς Grace του Netflix ως σύζυγος του χαρακτήρα της Τζέιν Φόντα, Γκρέις.

 Προσωπική ζωή 
Ο Γκάλαχερ είναι παντρεμένος με την Πόλα Χάργουντ και έχει δύο παιδιά, τον Τζέιμς και την Κάθριν.  Η κόρη του Κάθριν είναι ηθοποιός και τραγουδίστρια. 

 Φιλμογραφία 
ΈτοςΠρωτότυπος τίτλοςΕλληνική μετάφρασηΡόλος1980The IdolmakerΓκίντο / Τζέζαρε1982Summer LoversΟι εραστές του καλοκαιριού Μάικλ Πάπας1985DreamchildΤζακ Ντόλαν1986My Little GirlΚάι1988High SpiritsΠαν-δαιμόνιοαδελφός Τόνι1989Sex, Lies, and VideotapeΣεξ, ψέματα και βιντεοταινίες Τζον Μαλέινι1990Tune in TomorrowΡίτσαρντ Κουίνς1991MilenaΜιλέναΠόλακThe Cabinet of Dr. RamirezΜατLate for DinnerΜπομπ Φρίμαν1992The PlayerΟ παίκτης Λάρι ΛιβάιBob RobertsΜπομπ ΡόμπερτςΝταν Ράιλι1993Watch ItΤζονShort CutsΣτόρμπι ΓουέδερςMaliceΔεσμοί διαστροφήςΝτένις Ράιλι1994The Hudsucker ProxyΟ κύριος Χούλα ΧουπΒικ ΤενέταMrs. Parker and the Vicious CircleΟ φαύλος κύκλος της κύριας ΠάρκερΆλαν ΚάμπελMother's BoysΑδίστακτη μητέρα Ρόμπερτ ΜάντιγκανWhite MileΤζακ Ρόμπινς1995The UnderneathΑπόκρυφα πάθηΜάικλ ΤσέιμπερςWhile You Were SleepingΕνώ εσύ κοιμόσουν Πίτερ ΚάλαχανCafe SocietyΤζακ Κέιλ1996Last DanceΟ τελευταίος χορός Τζον ΧέιζTo Gillian on Her 37th BirthdayΣτη Γκίλιαν με αγάπηΝτέιβιντ Λιούις1997The Man Who Knew Too LittleΈνας κατά λάθος κατάσκοποςΤζέιμς Ρίτσι (Τζίμι)Path to ParadiseΟ δρόμος για τον παράδεισοΤζον Άντιτσεφ1998Johnny SkidmarksΤζόνι Σκαρντίνο1999House on Haunted HillΤο σπίτι στο στοιχειωμένο λόφοΝτόναλντ ΜπλάκμπερνAmerican BeautyAmerican Beauty Μπάντι Κέιν2000Center StageΚεντρική σκηνή Τζόναθαν ΡιβςOther VoicesΣτοιχεία ενοχής Τζόρντιν2001PerfumeΓκίντοProtectionΤεντ2002Mr. DeedsΔεν θέλω να γίνω εκατομμυριούχος Τσακ Σίνταρ2003How to DealΣτα δύσκολα σε θέλω Λεν Μάρτιν2008Center Stage: Turn It UpΚεντρική σκηνή: Δυνάμωσέ το Τζόναθαν Ριβς2009AdamΜάρτι ΜπάκγουολντThe War BoysΣλέιτερ Γουέλς2010ConvictionΤεκμήριο ενοχήςΜπάρι ΣεκBurlesque Βίνσεντ Σκάλι (Βινς)2011Someday This Pain Will Be Useful to YouΠοτέ δεν είσαι μόνος Πολ Σβεκ2012Step Up Revolution Ουίλιαμ Άντερσον (Μπιλ)2015Hello, My Name Is DorisΤρελή κι ερωτευμένη... 60άρα Ουίλι Ουίλιαμς2017Literally, Right Before AaronΌρσον ΣουόρτσμανSubmissionΛεν ΚάριA Bad Moms ChristmasΜαμάδες με κακή διαγωγή: Χριστούγεννα εκτός ελέγχου Χανκ Ρέντμοντ2019AfterΜετά Κεν Σκοτ2020Palm SpringsΧάουαρντ Γουάιλντερ2021Zoey's Extraordinary ChristmasΜιτς

 Παραπομπές 

 Εξωτερικοί σύνδεσμοι 




Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου